CELEX: E2015J0019
Language: da
Date: 2016-05-10 00:00:00
Title: Domstolens dom af 10. maj 2016 i sag E-19/15, EFTA-Tilsynsmyndigheden mod Fyrstendømmet Liechtenstein (En EØS/EFTA-stats manglende opfyldelse af sine forpligtelser — ordninger med forhåndstilladelse til etablering af virksomhed og præstation af tjenesteydelser — direktiv 2006/123/EF — EØS-aftalens artikel 31 — EØS-aftalens artikel 36 — begrundelse — proportionalitet)

2.3.2017   
            
            
               DA
            
            
               Den Europæiske Unions Tidende
            
            
               C 66/30
            
         DOMSTOLENS DOM
   af 10. maj 2016
   i sag E-19/15,
   EFTA-Tilsynsmyndigheden mod Fyrstendømmet Liechtenstein
   (En EØS/EFTA-stats manglende opfyldelse af sine forpligtelser — ordninger med forhåndstilladelse til etablering af virksomhed og præstation af tjenesteydelser — direktiv 2006/123/EF — EØS-aftalens artikel 31 — EØS-aftalens artikel 36 — begrundelse — proportionalitet)
   (2017/C 66/09)
   I sag E-19/15, EFTA-Tilsynsmyndigheden mod Fyrstendømmet Liechtenstein, hvori EFTA-Tilsynsmyndigheden har nedlagt påstand om, at det fastslås, at Fyrstendømmet Liechtenstein har tilsidesat sine forpligtelser i henhold til artikel 9, 10, 13 og 16, i den retsakt, der er henvist til i punkt 1 i bilag X til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2006/123/EF af 12. december 2006 om tjenesteydelser i det indre marked), som tilpasset til EØS-aftalen ved protokol 1 hertil, og i det omfang virksomheder og bestemmelser om grænseoverskridende tjenesteydelser falder uden for den pågældende retsakts anvendelsesområde, i henhold til de forpligtelser, der følger af EØS-aftalens artikel 31 og 36, har Domstolen, sammensat af præsidenten Carl Baudenbacher og dommerne Per Christiansen (refererende dommer) og Páll Hreinsson, afsagt dom den 10. maj 2016.
   Domskonklusionen lyder således:
   
               1.
            
            
               Fyrstendømmet Liechtenstein har tilsidesat sine forpligtelser i henhold til artikel 9, 10, 13 og 16, i den retsakt, der henvises til i punkt 1 i bilag X til EØS-aftalen (direktiv 2006/123/EF af Europa-Parlamentets og Rådets direktiv af 12. december 2006 om tjenesteydelser i det indre marked), som tilpasset til EØS-aftalen ved protokol 1 hertil
               
                           a)
                        
                        
                           idet det har opretholdt artikel 7 i Liechtensteins handelslov, hvorefter der gælder en ordning med forhåndsgodkendelse for virksomheder, der har til hensigt at etablere sig i Liechtenstein,
                        
                     
                           b)
                        
                        
                           idet det har opretholdt artikel 8, stk. 1, i Liechtensteins handelslov, for så vidt som der ved denne bestemmelse pålægges betingelser, der ikke er klare og utvetydige, for at meddele forhåndsgodkendelse til virksomheder, der har til hensigt at etablere sig i Liechtenstein, navnlig en forpligtelse til at have det nødvendige personale og en forpligtelse til at have et tilstrækkeligt kendskab til det tyske sprog,
                        
                     
                           c)
                        
                        
                           idet det ikke har sikret sig, at betingelserne i Liechtensteins handelslov for at opnå forhåndsgodkendelse ikke er en gentagelse af tilsvarende krav og kontroller, eller sådanne, der i det væsentlige er sammenlignelige med hensyn til deres formål, som tjenesteyderen allerede er underlagt i en anden EØS-stat,
                        
                     
                           d)
                        
                        
                           idet det ikke har sikret sig, at procedurer og formaliteter i relation til den forudgående tilladelse i henhold til Liechtensteins handelslov er tydeligt fastlagt, samt
                        
                     
                           e)
                        
                        
                           idet det har opretholdt artikel 21 i Liechtensteins handelslov, hvorefter virksomheder, der ønsker at udføre grænseoverskridende tjenesteydelser i Liechtenstein, på forhånd skal give meddelelse herom.
                        
                     
         
               2.
            
            
               Fyrstendømmet Liechtenstein har tilsidesat sine forpligtelser i henhold til EØS-aftalens artikel 31 og 36, for så vidt som de tjenesteydelser, der er omfattet af Lichtensteins handelslov, falder uden for anvendelsesområdet for den retsakt, der henvises til i punkt 1 i bilag X til EØS-aftalen (direktiv 2006/123/EF af Europa-Parlamentets og Rådets direktiv af 12. december 2006 om tjenesteydelser i det indre marked), som tilpasset til EØS-aftalen ved protokol 1 hertil,
               
                           a)
                        
                        
                           idet det har opretholdt artikel 7 Liechtensteins handelslov, og
                        
                     
                           b)
                        
                        
                           idet det har opretholdt artikel 21 Liechtensteins handelslov.
                        
                     
         
               3.
            
            
               Fyrstendømmet Liechtenstein betaler sagens omkostninger.